Document ID: 31994R1784

ΚΑΝΟΝΙΣΜΟΣ (ΕΚ) αριθ. 1784/94 ΤΗΣ ΕΠΙΤΡΟΠΗΣ της 19ης Ιουλίου 1994 περί παύσεως της αλιείας της ιππόγλωσσας της Γροιλανδίας από πλοία με σημαία του Ηνωμένου Βασιλείου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου της 12ης Οκτωβρίου 1993 για τη θέσπιση συστήματος ελέγχου της κοινής αλιευτικής πολιτικής (1), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΚ) αριθ. 3693/93 του Συμβουλίου της 21ης Δεκεμβρίου 1993 για την κατανομή, για το 1994, των ποσοστώσεων αλιείας της Κοινότητας στα ύδατα της Γροιλανδίας προβλέπει τις ποσοστώσεις για την ιππόγλωσσα της Γροιλανδίας για το 1994-
ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί-
ότι, σύμφωνα με τις πληροφορίες που ανακοινώθηκαν στην Επιτροπή, η αλιεία ιππόγλωσσας της Γροιλανδίας στα ύδατα των διαιρέσεων CIEM V, XIV (ύδατα της Γροιλανδίας), από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, έφθασε τις ποσοστώσεις που είχαν διατεθεί από την Κοινότητα για το 1994- ότι το Ηνωμένο Βασίλειο απαγόρευσαν την αλιεία γι' αυτό το απόθεμα από τις 5 Ιουλίου 1994- ότι πρέπει, κατά συνέπεια, η ημερομηνία αυτή να κρατηθεί,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το ποσό των αλιευμάτων ιππόγλωσσας της Γροιλανδίας στα ύδατα των διαιρέσεων CIEM V, XIV (ύδατα Γροιλανδίας), από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο, εκτιμάται ότι έχει εξαντλήσει τις ποσοστώσεις που είχαν διατεθεί για το 1994.
Απαγορεύεται η αλιεία ιππόγλωσσας της Γροιλανδίας στα ύδατα των διαιρέσεων CIEM V, XIV (ύδατα Γροιλανδίας), καθώς επίσης και η παραμονή επί του πλοίου ή η μεταφόρτωση από πλοίο σε πλοίο και η εκφόρτωση ιππόγλωσσας της Γροιλανδίας που έχει αλιευθεί στις διαιρέσεις αυτές από πλοία με σημαία του Ηνωμένου Βασιλείου ή νηολογημένα στο Ηνωμένο Βασίλειο από την ημερομηνία εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 5 Ιουλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιουλίου 1994.

Labels: 18
6